**Call of Duty: Modern Warfare 2** (ili samo **Modern Warfare 2**) je pucačina iz prvog lica, šesta iz serije Call of Duty i predstavlja direktni nastavak priče iz Call of Duty 4: Modern Warfare o izmišljenim vojnim sukobom u bliskoj budućnosti između SAD i Velike Britanije sa jedne strane, i ruskih ultranacionalista sa druge strane. Igra je izašla u prodaju 10. novembra 2009. Igru je razvio Infiniti Vard, a objavio Aktivižn.

Igra
----

Igra se ne sastoji od tačno određenih celina (kampanja), što je slučaj u prethodnim delovima igre, već su misije podeljene u tri akta, kao i u Call of Duty 4: Modern Warfare. I sam igrač igra pod pod karakterima više vojnika, čije se misije često nadovezuju jedna na drugu, tako da je dosta teško podeliti igru na celine. Misije koje se izvršavaju u igri su u Avganistanu, SAD, Riju de Žaneiru i Kazahstanu. Priča igre se nadovezuje na četvrti deo, gde nakon smrti Imrana Zakaeva (vođe ruskih ultranacionalista), na čelo dolazi novi vođa Vladimir Makarov, koji je jedan od glavnih neprijatelja u igri. Prvi karakter u igri, kog igrač kontroliše je američki vojnik Džozef Alen, koji je pripadnik američkih rendžera i operativne grupe 141, koje predvodi general Šeperd. On biva kratko u igri, nakon što je ubijen od strane glavnog protivnika u igri Makarova, gde je Alen, poslat od generala Šeperda pod lažnim identitetom Rusa Alekseja Borodina, zajedno sa Makarovovom grupom ubija ljude na aerodromu u Moskvi, ali na kraju biva otriven. Sledi zatim karakter američkog vojnika Džejmsa Ramireza, takođe pripadnika američkih rendžera, koji predvođen vodnikom Folijem i desetarom Danom, učestvuje u odbrani SAD od ruskog napada. Većim delom igre, igrač kontroliše karakterom vodnika Džerija „Rouča" Sendersona, kog predvodi kapetan Džon „Soup" Mekteviš (glavni karakter kog igrač kontroliše u četvrtom delu, koji je i u ovom delu omogućen u zadnjim misijama), posle i kapetan Džon Prajs, a na kraju i misteriozni karakter Goust. I on biva ubijen na samom kraju igre, zajedno sa Goustom, nakon izdaje generala Šeperda. Igrač na samom kraju kontroliše kapetana Džona Mekteviša, koji zajedno sa kapetanom Prajsom ubija generala Šeperda. Ipak, glavni protivnik u igri-Vladimir Makarov nije ubijen, i zato bi osmi deo igre (Call of Duty: Modern Warfare 3), trebao da završi priču.

Rejtinzi i noviteti
-------------------

Igra je postavila veliki broj prodanih primeraka, srušeći rekorde prodaje svih preostalih delova. Jedan od razloga su upravo i niz poboljšanja koja su pak bila presudna. Na primer, neprijateljski vojnici se ne nalaze uvek na istom mestu kada se jedna misija igra više puta, već uvek koriste drugačije zasede i taktite da bi bili što uspešniji u svom zadatku. Multiplejer mod se takođe dosta poboljšao, omogućivši više igrača na serveru, kao i niz novih oružja i taktika. Osim toga, u igri se po prvi put pojavljuje i dodatak pod nazivom Spešl Ops (engl. ), u kom igrač sam, a i dva igrača prelaze različite nivoe pod tri težine: laka, srednja i teška. U zavisnosti od težine koju igrač izabere može dobijati od jedne pa do tri osvojene zvezde po pređenom nivou. Zbog velike vulgarnosti, koja je zastupljena u igri, ona se ne preporučuje igračima mlađim od 18 godina u mnogim državama, a postoje i misije, koje su na neki način preurađene ili potpuno uklonjene iz igre u zemljama širom sveta (kao što je slučaj sa misijom „Nema Rusa" (engl. ), gde igrač prema naređenju ubija civile na ruskom aerodromu. Zbog toga je igrač opomenut pri ulasku startnog menija igre.

Izvori
------

1. ↑  Warfare 2's controversial airport terrorist attack[*mrtav link*] Pristupljeno 10. 9. 2011.

Eksterni linkovi
----------------

* Zvanični sajt Arhivirano 2012-01-28 na Wayback Machine-u

| * p
* r
* u
Call of Duty serijal |
| --- |
| *Call of Duty* (United Offensive) • *2* • *3* • *Modern Warfare* • *World at War* (Final Fronts) • *Modern Warfare 2* • *Black Ops* • *Modern Warfare 3* • *Black Ops II* |